

Z A P I S N I K
11. sjednice Vijeća Mjesnog odbora „Bartol Kašić“
20.04.2022.

 u prostoru MO „Bartol Kašić“ Selska 3
s početkom 18:30 sati


NAZOČNI ČLANOVI VIJEĆA:
Irena Borojević, Sabina Silić Lozančić, Dora Slakoper, Toni Kaučić, Zoran Stajčić i Denis Stević

NENAZOČNI ČLANOVI VIJEĆA:
Sanja Kucan

Predsjedava: Irena Borojević, predsjednica Vijeća

Članovi Vijeća primili su materijale uz poziv

Predsjednica konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati te otvara 11. sjednicu Vijeća Mjesnog odbora „Bartol Kašić“.

Vijeće jednoglasno, bez rasprave prihvaća Zapisnik s 10. sjednice Vijeća. 
Predsjednica daje dopunu dnevnog reda točkom 6. Postavljanje klamerica/stalaka za bicikle
Na prijedlog predsjednice Vijeće jednoglasno utvrđuje 



DNEVNI RED

1. Prijedlog za asfalterski program – donošenje zaključka (predložiti jednu ulicu koju je potrebno asfaltirati bez zamjene rubnjaka, slivnika i slično)
2. Odluka o izmjenama i dopunama Odluke o komunalnom redu – mišljenje, traži se
3. Gradišćanska 26-28, premještanje prometnog znaka za vatrogasni pristup i znaka za garažu 
4. Ulica Željka Maričića, prostor za privremeno odlaganje komunalnog otpada -  uklanjanje, traži se 
5. Prilaz baruna Filipovića 4-10, zahtjevi stanara
6. Postavljanje klamerica/stalaka za bicikle
7. Informacije, pitanja i prijedlozi



Ad 1. Prijedlog za asfalterski program
– donošenje zaključka

Vijeće ja raspravljalo o Prijedlogu za asfaltiranje ulica i predložilo da se u asfalterski program uvrsti ulicu Ivana Cankara. Ukoliko se asfaltiranje ulice Ivana Cankara može financirati iz nekog drugog izvora, Vijeće predlaže za asfaltiranje Ulicu Janka Vukovića.
Vijeće jednoglasno donosi

ZAKLJUČAK
o prijedlogu za asfalterski program

1. Vijeće Mjesnog odbora „Bartol Kašić“ predlaže da se u asfalterski program uvrsti:                                        ulica Ivana Cankara i ulica Janka Vukovića.
2. Ovaj će Zaključak biti dostavljen Gradskom uredu za mjesnu samoupravu, civilnu zaštitu i sigurnost.




Ad 2. Odluka o izmjenama i dopunama Odluke o komunalnom redu – mišljenje, traži se

Vijeće je raspravljalo o prijedlogu Odluke o izmjenama i dopunama Odluke o komunalnom redu. Vijeće sa 4 glasa za i 2 protiv donosi


ZAKLJUČAK 
o davanju mišljenja na prijedlog Odluke o izmjenama i dopunama Odluke o
komunalnom redu

1. Vijeće raspravljalo o prijedlogu Odluke o izmjenama i dopunama Odluke o komunalnom 
redu. 
2. Vijeće daje pozitivno mišljenje na prijedlog Odluke o izmjenama i dopunama Odluke o
komunalnom redu.
3. Ovaj će Zaključak biti dostavljen Gradskom uredu za mjesnu samoupravu, civilnu
zaštitu i sigurnost.



Ad 3. Gradišćanska 26 – 28, premještanje prometnog znaka za vatrogasni pristup i znaka za garažu
Vijeće je raspravljalo o problemu prometnog znaka za vatrogasni pristup i znaka za garažu postavljenih u Gradišćanskoj ulici od kbr. 26 – 28. 
Vijeće jednoglasno donosi 
ZAKLJUČAK 
o prijedlogu premještanja prometnog znaka za vatrogasni pristup i znaka za garažu u Gradišćanskoj ulici od kbr. 26 – 28

1. Vijeće je raspravljalo o problemu postavljenog prometnog znaka za vatrogasni pristup i znaka za garažu u Gradišćanskoj ulici od kbr. 26 – 28
2. Vijeće traži premještanje znaka za garažu kako je traženo u zahtjevu, a za znak za vatrogasni pristup molimo provjeru nadležnih službi i premještaj po potrebi.
3. Ovaj će Zaključak biti dostavljen Gradskom uredu za mjesnu samoupravu, civilnu zaštitu i sigurnost.


Ad 4. Ulica Željka Maričića, prostor za privremeno odlaganje komunalnog otpada
-   uklanjanje, traži se

Vijeće je Zaključkom, na 6. sjednici, 23.11.2021. godine, tražilo očitovanje po kojoj osnovi su postavljeni kontejneri za odlaganje komunalnog otpada koji zauzimaju 2 parkirališna mjesta u Ulici Željka Maričića. S obzirom da niti nakon duže korespondencije s Gradskim uredima i nadležnim institucijama Vijeću MO do danas nije dostavljena nikakva dokumentacija, Vijeće traži trenutno uklanjanje konstrukcije i posuda za odlaganje komunalnog otpada i time oslobađanje prijeko potrebnih parkirališnih mjesta.




Vijeće jednoglasno donosi 
ZAKLJUČAK 
o prijedlogu uklanjanja kontejnera za odlaganje komunalnog otpada u Ulici Željka Maričića koji zauzimaju 2 parkirališna mjesta 

1. Vijeće je Zaključkom na 6. sjednici, 23.11.2021. godine tražilo očitovanje po kojoj osnovi su postavljeni kontejneri za odlaganje komunalnog otpada koji zauzimaju 2 parkirališna mjesta u Ulici Željka Maričića.  
2. S obzirom da niti nakon duže korespondencije s Gradskim uredima i nadležnim institucijama Vijeću MO do danas nije dostavljena nikakva dokumentacija, Vijeće traži trenutno uklanjanje konstrukcije i posuda za odlaganje komunalnog otpada.
3. Ovaj će Zaključak biti dostavljen Gradskom uredu za mjesnu samoupravu, civilnu zaštitu i sigurnost.

Ad 5. Prilaz baruna Filipovića 4-10, zahtjevi stanara


Vijeće je raspravljalo o zahtjevu stanara Prilaza baruna Filipovića 4-10 da se znak zabranjenog zaustavljanja i parkiranja dopuni s natpisom „Osim vlasnika garaža“, postavi 2 koša za pseći izmet i zabrani prometovanja bicikala i romobila po sjevernoj strani Prilaza baruna Filipovića.
Vijeće jednoglasno donosi 
ZAKLJUČAK 
o prijedlogu da se znak zabranjenog zaustavljanja i parkiranja u Prilazu baruna Filipovića  4-10  dopuni s natpisom „Osim vlasnika garaža“  i postave 2 koša za pseći izmet

1. Vijeće je raspravljalo o zahtjevu stanara Prilaza baruna Filipovića 4-10, da se znak zabranjenog zaustavljanja i parkiranja dopuni s natpisom „Osim vlasnika garaža“

2. Vijeće odgađa donošenje odluke po zahtjevu stanara da se znak zabranjenog zaustavljanja i parkiranja dopuni s natpisom „Osim vlasnika garaža“ zbog nedostatka informacija, a do utvrđivanja relevantnih činjenica. Vijeće traži od MS dokumentaciju temeljem koje je tamo postavljen znak zabranjenog zaustavljanja i parkiranja te informaciju da li ima dovoljno  mjesta (između zgrada i garaža) kako bi se osigurao nesmetani vatrogasni pristup  

3. Vijeće odobrava postavljanje 2 koša za pseći izmet u parku 

4. Vijeće je na zahtjev stanara na 17. sjednici 18.10.2018. godine donijelo zaključak o zabrani biciklističkog prometa na sjevernoj strani ulice Prilaza baruna Filipovića na potezu od Slovenske do Selske ulice. Osim toga, Zakonom o sigurnosti prometa na cestama je propisano da su se vozači bicikala dužni kretati biciklističkom stazom/trakom ukoliko ona postoji, a ona postoji na južnoj strani Prilaza baruna Filipovića. Za nepoštivanje ove odredbe propisana je novčana kazna, a njen nadzor i sankcioniranje počinitelja prekršaja je u nadležnosti prometne policije MUP-a.

5. Ovaj će Zaključak biti dostavljen Gradskom uredu za mjesnu samoupravu, civilnu zaštitu i sigurnost.




Ad 6. Postavljanje klamerica/stalaka za bicikle

Vijeće je raspravljalo o postavljanju klamerica/stalaka za bicikle na lokacijama DZ Zagreb-Zapad, Ul. Željka Maričića, Ilica 227 i Selska cesta 3.

Vijeće jednoglasno donosi

ZAKLJUČAK 
o prijedlogu postavljanje klamerica/stalaka za bicikle – DZ Zagreb-zapad, Ul. Željka Maričića, Ilica 227 i Selska cesta 3

1. Vijeće je raspravljalo o nedostatku klamerica/stalaka za bicikle na području MO
2. Vijeće traži postavljanje klamerica/stalaka za bicikle na lokacijama: DZ Zagreb-Zapad (zamjena starih), Ul. Željka Maričića (1 kod ulaza i 1 kod kućice), Ilica 227 i Selska cesta 3
3. Ovaj će Zaključak biti dostavljen Gradskom uredu za mjesnu samoupravu, civilnu zaštitu i sigurnost


Ad 7. Informacije, pitanja i prijedlozi

Nastavno na Ad. 2 Odluku o izmjenama i dopunama Odluke o komunalnom redu:

Zoran Stajčić - smatra da podzemni spremnici ne trebaju biti rezervirani samo za područje užeg centra grada, već da ih se treba postaviti i u ostalim dijelovima grada gdje nije moguće postaviti gotovu konstrukciju na javnu površinu

Dora Slakoper - smatra da svi trebaju participirati u istom iznosu, što sada neće biti slučaj (zbog različitog broja stanara u pojedinim zgradama)

Toni Kaučić - je protiv da korisnici usluge financiraju kupnju i postavljanje gotove konstrukcije za smještaj spremnika, odnosno smatra da sav trošak treba ići na teret Gradskog proračuna 

Irena Borojević - smatra da bi korisnici iz užeg centra grada trebali participirati u izgradnji podzemnih spremnika do iznosa koliko će gotovu konstrukciju plaćati korisnici usluge u drugim dijelovima grada

Sjednica je završila u  20:00 sati.


KLASA: 024-08/22-03/813
URBROJ: 251-13-11-3-22-2
Zagreb, 20.04.2022.

 			 				           Predsjednica Vijeća 
     Mjesnog odbora „Bartol Kašić“	



	    Irena Borojević 


Zapisnik sastavila:  		 
Roza Markoč					         
